Carry-Over

Carry-over eller overdragning er definert som transport av en kvantitert analytt eller reagens fra en prøve til en annen, der den første prøven forurenser eller ”bærer over” eksperimentielle betingelser til neste prøve, osv. Dette kan spille en stor rolle for analyseresultat med komponenter som narkotiske stoffer, allergener, enzymer osv., der det kan forekomme store forskjeller i måleresultat.

Siden dette feilaktig påvirker analyseresultatene til den påfølgende prøven, bør carry-over være så liten som mulig. For å minske carry-over så mye som mulig, kan flere ting gjøres. Man kan, med viskøse væsker, skylle med destillert vann eller ionebyttet vann mellom hver manuelle måling. For ikke-viskøse væsker, kan dette løses ved å øke sippingtiden, så man er sikker på at slangen blir skylt godt gjennom at den nye prøven, og at ingenting ligger igjen etter den forrige.

For noen automatiserte instrumenter blir carry-over redusert ved at utsiden av sipperenheten blir tilstrekkelig skyllet mellom hver oppsuging av diverse prøver/løsninger (feks. blod, reagens, serum, kalibrator og kontroll),

Under pipettering vil carry-over reduseres ved at man bytter spissen på pipetten mellom hver pipettering av serum og blod. Dersom man skal ha mange paralleller med reagens, trenger man ikke å bytte spiss hvis man tilsetter reagenset først.

Figur 1; Her kan man se et eksempel på hvordan carry-over fungerer ved manuell måling på shimadzu UV-1700

Ved hjelp av dette bildet, kan man se litt nærmere på hvordan carry-over påvirker en absorbansavlesning:

De tre første avlesningen er av rent vann. De tre neste prøvene er av en prøveløsning. Som vi kan se er den første avlesningen ulik de to neste. Det er det avlesning nr 5 og 6 som er korrekte. Den lave verdien vi får i avlesning nr 4, er på grunn av carry-over. Det er igjen vann i systemet etter avlesning nr 3 som da fortynner ut prøven som skal avleses etterpå.Denne trenden kan man se fortsetter nedover listen. Avlesning nr 7 er vann, men likevel har en falsk forhøyet absorbans i forhold til den korrekte absorbansen på vannet, fordi det ligger igjen litt prøvemateriale i systemet. Avlesning nr 10 er lavere igjen fordi prøven er fortynnet med det vannet som er igjen i systemet.

Utførelse av carry over og repeterbarhet vist på shimadzu spektrofotometer UV-1700. media type="youtube" key="6cyRn-2ZLmU" width="560" height="315"

Beregning av carry-over.

Det er som regel en prøve med høy konsentrasjon foran en prøve med lav konsentrasjon som skaper de største forrurensningene i forhold til påvirkningen av konsentrasjon. Resultatet er en falsk forhøyet verdi for den lave prøven.

For å beregne prosent ovedragning trenger man 2 prøver med høy og lav konsentrasjon. For å beregne Lav(feil) sipper man inn prøven med høy konsentrasjon først for å skape en feil.

For å beregne %overdragning brukes det en formel:

(Lav(feil) - Lav(riktig)) *100 / (Høy(riktig) - Lav (riktig))

Overdragning har et krav på å være <1%

Kilder:
 * Carl A. Burtis med flere, 6. utgave 2008, Fundameltals of Clinical Chemistry. Saunders Elsevier. s. 171 og 176
 * Bilde; Instruction manual, Shimadzu UV-1700, s 34
 * Powepoint presentasjon ”Metodevalidering” av Irene Lauritsen
 * <span style="font-family: Arial,Helvetica,sans-serif;">Validering av analysekvalitet, []